སུས་ཤེས།ད་གཉིད་ཁུགས།བཞུ་མར་གྱི་སྣུམ་ཡང་རྫོགས་གྲབས་འདུགཨོཾ་མ་ཎི་པད་མེ་ཧཱུཾ།ཨོཾ་མ་ཎི་་་་ཕུ་་་རྨོ་རྨོས་དེ་ལྟར་གསུངས་རྗེས་སྣུམ་བཞུ་དེར་ཕུ་བཏབ་པས་ཁང་ཁྱིམ་ཆ་ཚང་མུན་ནག་གི་ཡོལ་བས་བཏུམས།མུན་སྨག་གི་ཁྲོད་དུ་ངས་རང་གི་ལག་མཐིལ་ཡང་མི་རིག་ན།ལྷོ་ཕྱོགས་ནི་ག་ནས་མཐོང།འོན་ཀྱང་ལྷོ་ཕྱོགས་ལ་དངོས་འབྲེལ་དམིགས་བསལ་གང་ཡང་མེད་དམ་ཞེས་པའི་དྲི་བའི་རྔ་སྒྲ་འདི།ངའི་རྣ་བར་བར་མཚམས་མེད་པར་གྲགས་འོང་བས་ང་རང་ཁུ་སིམ་གྱི་རྨི་ལམ་དུ་རོལ་རྒྱུ་ནི་ཅི་འདྲའི་དཀའ་ཨང་།